|  |
| --- |
|  **ΕΙΔΗ ΔΕΥΤΕΡΕΥOΥΣΩΝ ΠΡOΤΑΣΕΩΝ** |

B1 **Oνοματικές** και **επιρρηματικές** προτάσεις

**Aκούω και μιλώ**

1. *Το κείμενο που ακολουθεί είναι μια διασκευή της 1ης παραγράφου του [κειμένου 1](http://ebooks.edu.gr/ebooks/v/html/8547/2216/Neoelliniki-Glossa_G-Gymnasiou_html-empl/indexc_1.html%22%20%5Cl%20%22ref1).*
«Οι ομιλούμενες γλώσσες σε όλη την υφήλιο σήμερα είναι γύρω στις 6.000 και σύμφωνα με τους ειδικούς σε έναν αιώνα οι μισές από αυτές θα έχουν χαθεί. Αυτό σημαίνει κατά μέσο όρο το θάνατο μιας γλώσσας κάθε δύο βδομάδες».
	1. Tι έχει αλλάξει σε σύγκριση με το αρχικό κείμενο; • Τι έχει αντικατασταθεί με τις υπογραμμισμένες λέξεις;

**ΑΠΑΝΤΗΣΗ: Οι υπογραμμισμένες λέξεις έχουν αντικαταστήσει δευτερεύουσες ονοματικές προτάσεις**.

**Που μιλούν =οι ομιλούμενες**

**Πεθαίνει = θάνατο**

* 1. Ποιος είναι ο συντακτικός ρόλος των υπογραμμισμένων λέξεων;

**ΑΠΑΝΤΗΣΗ: Οι ομιλούμενες: επιθετικός προσδιορισμός στο υποκείμενο γλώσσες.**

**Το θάνατο αντικείμενο στο ρήμα σημαίνει.**

* 1. Τα κομμάτια που λείπουν είναι ισοδύναμα με τις λέξεις που χρησιμοποιούνται εδώ;

**ΑΠΑΝΤΗΣΗ: Τα κομμάτια που λείπουν είναι ισοδύναμα με τις λέξεις που χρησιμοποιούνται.**

1. Κάντε παρόμοιους μετασχηματισμούς και σε άλλες φράσεις του ίδιου κειμένου.

|  |  |
| --- | --- |
| «όταν έφτασε στο Καμερούν, έμαθεότι ο Μπαγκόν είχε πεθάνει» | **<< όταν έφτασε στο Καμερούν, έμαθε το θάνατο του Μπαγκόν** |
| «H αναγκαία προϋπόθεση ώστε να γεννηθεί και να διατηρηθεί μια διαφορετική γλώσσα» |  **<< Η αναγκαία προϋπόθεση της γέννησης και της διατήρησης μιας διαφορετικής γλώσσας >>** |

1. Κάντε τώρα το αντίστροφο, δηλαδή αντικαταστήστε την υπογραμμισμένη λέξη με ολόκληρη πρόταση.

|  |  |
| --- | --- |
| «Στις 6 Nοεμβρίου ήτανμια **νεκρή** γλώσσα» |   Στις 6 Νοεμβρίου ήταν μια γλώσσα **που είχε πεθάνει** |

**Tι πρέπει** **να γνωρίζω**

* Υπάρχουν κάποιες **δευτερεύουσες προτάσεις** που είναι **ισοδύναμες με ονόματα** ουσιαστικά, επίθετα ή αντωνυμίες.
* Oι προτάσεις αυτές εξαρτώνται από μια άλλη πρόταση (κύρια ή δευτερεύουσα) και χρησιμοποιούνται στο λόγο στη θέση ονομάτων και αντωνυμιών. Δηλαδή, μπορούν να είναι το **υποκείμενο ή το αντικείμενο του ρήματος ή προσδιορισμός** κάποιου ονοματικού όρου της πρότασης από την οποία εξαρτώνται.
* Oι προτάσεις αυτές λέγονται δευτερεύουσες  **oνοματικές προτάσεις**.

 **Διαβάζω και γράφω**

* 1. «Καθώς ήταν παραφορτωμένος με άλλες υποχρεώσεις, ο γλωσσολόγος αποφάσισε να ξαναπάει την επόμενη χρονιά στο Καμερούν, για να μελετήσει σε βάθος τη γλώσσα Καμπάζε» (κείμενο 1)

Από το απόσπασμα παίρνουμε την πληροφορία ότι ο γλωσσολόγος αποφάσισε να πάει την επόμενη χρονιά στο Καμερούν. Ποια σημεία του κειμένου μάς λένε:

**την αιτία της καθυστέρησης:**

**<<*καθώς ήταν παραφορτωμένος με υποχρεώσεις>>***

**το σκοπό της επίσκεψης:**

**<< για να μελετήσει τη γλώσσα Καμπάζε >>**

* 1. «όταν πεθαίνει μια γλώσσα, χάνεται μαζί της και μια "κοσμοαντίληψη"» (κείμενο 1).• Ποιο σημείο του αποσπάσματος δηλώνει:

**το χρόνο (χρονική στιγμή) της απώλειας:**

**<< όταν πεθαίνει μια γλώσσα >>**

1. Παρατηρούμε ότι στα παραπάνω παραδείγματα οι πληροφορίες που αφορούν την αιτία, το σκοπό και το χρόνο δίνονται με ολόκληρες προτάσεις.

**Tι πρέπει** **να γνωρίζω:**

Υπάρχουν κάποιες δευτερεύουσες προτάσεις ο ρόλος των οποίων στο λόγο είναι να δίνουν πληροφορίες σχετικά ***με τον τόπο, το χρόνο, την αιτία, το σκοπό, την αναφορά (σχέση), τις προϋποθέσεις ή τα αποτελέσματα της ενέργειας*** που δηλώνει το ρήμα μιας άλλης πρότασης από την οποία εξαρτώνται. Δηλαδή, έχουν θέση επιρρηματικού προσδιορισμού.

Oι προτάσεις αυτές λέγονται δευτερεύουσες **επιρρηματικές προτάσεις**.

1. «– Όταν μιλάω με τη γυναίκα μου, ξεχνάω ότι είμαι μεγαλύτερός της.
2. Νομίζω ότι έχω την ίδια ηλικία με τα εγγόνια μου όταν παίζω μαζί τους» (κείμενο 2)

**Χωρίστε το απόσπασμα σε προτάσεις.**

* Όταν μιλάω με τη γυναίκα μου
* ξεχνάω
* ότι είμαι μεγαλύτερός της.
* Νομίζω
* ότι έχω την ίδια ηλικία με τα εγγόνια μου
* όταν παίζω μαζί τους

**Βρείτε τις δευτερεύουσες προτάσεις που περιλαμβάνονται σ' αυτό.**

* Όταν μιλάω με τη γυναίκα μου
* ότι είμαι μεγαλύτερός της
* ότι έχω την ίδια ηλικία με τα εγγόνια μου
* όταν παίζω μαζί τους

**Ξεχωρίστε τις ονοματικές από τις επιρρηματικές δευτερεύουσες προτάσεις.**

ΟΝΟΜΑΤΙΚΕΣ

* ότι είμαι μεγαλύτερός της
* ότι έχω την ίδια ηλικία με τα εγγόνια μου

**ΕΠΙΡΡΗΜΑΤΙΚΕΣ**

* Όταν μιλάω με τη γυναίκα μου
* όταν παίζω μαζί τους

**Μετατρέψτε όσες δευτερεύουσες προτάσεις μπορείτε σε κύριες.**

* Μιλάω με τη γυναίκα μου και ξεχνάω ότι είμαι μεγαλύτερός της.
* Νομίζω ότι έχω την ίδια ηλικία με τα εγγόνια μου και παίζω μαζί τους.

Τελικά, ποιες δευτερεύουσες προτάσεις μπορούν να μετατραπούν σε κύριες και ποιες όχι;

Μπορούν να μετατραπούν σε κύριες οι δευτερεύουσες **επιρρηματικές.**

Δεν μπορούν να μετατραπούν σε κύριες οι δευτερεύουσες **ονοματικές.**

B

B2 **Δευτερεύουσες ονοματικές** **προτάσεις**: **Eιδικές**

**Aκούω και μιλώ**

Βρείτε στα αποσπάσματα που ακολουθούν:

1. τις λέξεις από τις οποίες εξαρτάται κάθε υπογραμμισμένη πρόταση,
* ξαφνιάζει
* το γεγονός
* είναι βέβαιο
1. το συντακτικό ρόλο κάθε υπογραμμισμένης πρότασης

Πολλοί τουρίστες βλέπουν την Ελλάδα αποκλειστικά σαν αρχαιολογικό χώρο. **Τους ξαφνιάζει που είναι κατοικημένη. (κείμενο 2)**

**1.**«Tους ξαφνιάζει **που είναι κατοικημένη**».

 **που είναι κατοικημένη:** **δευτερεύουσα ειδική πρόταση**. Εξαρτάται από το ρήμα **ξαφνιάζει** και είναι **υποκείμενο** στο ρήμα **ξαφνιάζει .**

Πώς θα διακρίνουμε την ειδική πρόταση η οποία εισάγεται με το που από μία αναφορική; **Το που μπορεί να γίνει ότι. (ότι είναι κατοικημένη) ή (το ότι είναι κατοικημένη).**

(το τους είναι αδύνατος τύπος προσωπικής αντωνυμίας και έχει συντακτικά θέση **αντικειμένου)**

**2.•** «στην αχρήστευση της σκέψης βοηθούσε και το **γεγονός** **ότι υπήρχε πολύ μικρή εκλογή στις λέξεις»** (κείμενο 3)

**2. <<ότι υπήρχε πολύ μικρή εκλογή στις λέξεις>> : δευτερεύουσα ειδική πρόταση, εξαρτάται από τη λέξη γεγονός , επεξήγηση στη λέξη γεγονός.**

**3.** «**Είναι βέβαιο** **ότι γλώσσες πέθαιναν πάντοτε στην πορεία της ιστορίας**» (κείμενο 1)

**ότι γλώσσες πέθαιναν πάντοτε στην πορεία της ιστορίας: δευτερεύουσα ειδική πρόταση, υποκείμενο στην απρόσωπη έκφραση είναι βέβαιο.**

**Mαθαίνω για τις ειδικές προτάσεις**

* Eιδικές προτάσεις λέγονται οι δευτερεύουσες προτάσεις που εξαρτώνται συνήθως από τα ρήματα ***λέω, δείχνω, δηλώνω, αντιλαμβάνομαι, διαπιστώνω, γνωρίζω, αγνοώ, νομίζω, υποθέτω*** και πολλά άλλα με παρόμοια σημασία, καθώς και από ονόματα με ανάλογη σημασία (***είδηση, γεγονός***).
* Eισάγονται με έναν από τους ειδικούς συνδέσμους ***ότι, πως, που***.
* Χρησιμοποιούνται συνήθως ως **αντικείμενο** του ρήματος, αλλά μερικές φορές και ως **υποκείμενο** (απρόσωπων ρημάτων) ή ως **επεξήγηση** ενός ουσιαστικού που έχει σημασία ανάλογη με τα ρήματα που προαναφέραμε.
* Oι **ειδικές** προτάσεις είναι δευτερεύουσες **ονοματικές** προτάσεις.

**Διαβάζω και γράφω**

1. Βρείτε ρήματα και ουσιαστικά που θέλουν για συμπλήρωμά τους ειδικές προτάσεις και χρησιμοποιήστε τα μέσα σε μικρά κείμενα.

Ο αδελφός μου **είπε** ότι θα έρθει με το ποδήλατο (αντικείμενο στο **ρήμα** είπε). Τώρα ο ουρανός συννέφιασε και **φαίνεται**  ότι θα βρέξει (υποκείμενο στο **απρόσωπο ρήμα** φαίνεται). **Είναι σίγουρο** ότι θα γίνει μούσκεμα ( υποκείμενο στην **απρόσωπη έκφραση** είναι σίγουρο).

1. Yπογραμμίστε τις ειδικές προτάσεις που φτιάξατε. (είναι οι υπογραμμισμένες).



**Oρθογραφία**

* + Oι ειδικοί σύνδεσμοι *ότι*, *πως* και *που* μοιάζουν με την αναφορική αντωνυμία *ό,τι* και με τα ερωτηματικά μόρια *πώς* και *πού*.
	+ Για να γράψουμε σωστά τις λέξεις πρέπει να σκεφτούμε ποια σημασία θέλουμε να τους δώσουμε στο λόγο μας.
1. Συμπληρώστε τις παρακάτω φράσεις με τις λέξεις που λείπουν. Προσέξτε την ορθογραφία.
	1. Θυμάσαι, όταν ήμασταν μικροί, **που** φοβόμασταν το σκοτάδι;
	2. Πού έχεις βάλει το βιβλίο μου; Δεν το βρίσκω.
	3. Σ' αυτό το μαγαζί βρίσκεις **ό,τι** μπορείς να φανταστείς.
	4. Mε ρώτησε **πώς** λέγεται το κουτί στα αγγλικά.
	5. Έμαθα **πως**  πήρες προαγωγή.
	6. Η είδηση **ότι** ο καιρός πρόκειται να χαλάσει τον ανάγκασε να αλλάξει τα σχέδιά του.

B3 **Δευτερεύουσες ονοματικές** προτάσεις: **Bουλητικές**

**Aκούω και μιλώ**

Βρείτε στα αποσπάσματα που ακολουθούν:

1. Από ποιες λέξεις εξαρτώνται οι υπογραμμισμένες προτάσεις, (έλπιζαν, μπορούσε, είναι ανίκανοι)
2. με ποια λέξη εισάγονται οι υπογραμμισμένες προτάσεις. Με το **να**
	* «**Έλπιζαν** να δημιουργήσουν τελικά μια ομιλία που θα έβγαινε από το λαρύγγι χωρίς καμιά συμμετοχή του εγκεφάλου» (κείμενο 3)
	* «ήταν ο τελευταίος άνθρωπος στον κόσμο που **μπορούσε** να μιλήσει τη γλώσσα Καμπάζε» (κείμενο 1)
	* «Oι λαοί που έχασαν τη γλώσσα τους **είναι ανίκανοι** να προστατέψουν τον εαυτό τους» (κείμενο 2)

**Mαθαίνω για τις** **βουλητικές προτάσεις**

* **Βουλητικές** λέγονται οι προτάσεις που εισάγονται με το μόριο *να* και χρησιμεύουν συνήθως για τη συμπλήρωση της έννοιας ενός ρήματος (και μερικές φορές ενός ονόματος).
* Τα πιο συνηθισμένα ρήματα που χρειάζονται για συμπλήρωμα μια βουλητική πρόταση είναι: ***πρέπει, θέλω, ζητώ, οφείλω, μπορώ, αισθάνομαι*** και πολλά άλλα με παρόμοια σημασία. Eπίσης, ονόματα (ουσιαστικά, επίθετα) που σημαίνουν καθήκον, δυνατότητα, αξίωση κ.λπ. δέχονται για συμπλήρωμα βουλητικές προτάσεις.
* Oι βουλητικές προτάσεις μπορούν να είναι το **αντικείμενο** ή το **υποκείμενο** του ρήματος από το οποίο εξαρτώνται ή να λειτουργούν ως **επεξήγηση** του ονόματος από το οποίο εξαρτώνται.
* Eπομένως οι **βουλητικές** είναι δευτερεύουσες **ονοματικές προτάσεις**.

**Διαβάζω και γράφω**

1. Προσπαθήστε να αντικαταστήσετε τις λέξεις από τις οποίες εξαρτώνται οι δευτερεύουσες προτάσεις της προηγούμενης δραστηριότητας με άλλες, χωρίς να αλλάξει η δομή της φράσης.
* **αισιοδοξούσαν**
* **κατάφερνε**
* **δεν μπορούν**
1. Συγκεντρώστε σε έναν κατάλογο όλα τα ρήματα που προτείνατε.• Φτιάξτε και έναν κατάλογο ονομάτων με αντίστοιχη σημασία.

**αισιοδοξούσαν- είχαν την ελπίδα/ κατάφερνε -είχε τη δυνατότητα/ δεν μπορούν- είναι ανίκανοι**

**άλλα ρήματα και ουσιαστικά με την αντίστοιχη σημασία**

**θέλω- θέληση / φιλοδοξώ- φιλοδοξία / αισιοδοξώ-αισιοδοξία / επιδιώκω-επιδίωξη / ζητώ- ζήτηση / σκέφτομαι- σκέψη / γνωρίζω- γνώση /κ.λπ.**

1. Xρησιμοποιήστε ρήματα και ονόματα από τους καταλόγους που φτιάξατε, για να γράψετε δικά σας παραδείγματα. • Yπογραμμίστε στη συνέχεια τις βουλητικές προτάσεις που γράψατε.

 Θέλω να ταξιδεύω.

 Φιλοδοξούμε να ξεπεραστεί η υγειονομική κρίση.

 Μία **επιδίωξη** έχουν τα υγειονομικά μέτρα, να περιορίσουν την εξάπλωση του κορωνοϊού.

 Να συνεχίσετε με δικά σας παραδείγματα.